Oscar Schmidt

Oscar Schmidt (Natal, 1958ko otsailaren 16a-) brasildar saskibaloi jokalari izandakoa da, inoizko hoberenetarikoa. Hegaleko postuan jokatu zuen.

Jokalariaren ibilbidea
Klubekin
Besteak beste, Italiako Ligaren saskiratzailerik onena izan zen 7 aldiz (1984–1987, 1989, 1990, 1992). Italiako Kopa irabazi zuen 1988an. Izan ere, 1982 eta 1990 artean JuveCaserta taldean jokatu zuen, eta 1990–1993 Pallacanestro Pavian.

Halaber, Espainiako Ligaren saskiratzailerik onena izan zen 1994an (CB Valladolid).

Selekzioarekin
Brasilgo selekzioan 5 aldiz jokatu zuen Olinpiar Jokoetan, eta horietatik hirutan saskiratzailerik onena izan zen. 

Markarik hoberena dauka Munduko Saskibaloi Txapelketaren historian, puntu gehien sartu duen jokalariarena (843 puntu 33 partidatan, 25.5 puntu partidako). Halaber, txapelketa haren 1978ko edizioan brontzezko domina lortu zuten.

Kanpo estekak
Schmidten profila FIBAren webgunean.

Kategoria:Nataldarrak (Iparraldeko Rio Grande)
Kategoria:Brasilgo saskibaloi jokalariak
Kategoria:Hegalak